स्वाइन फ्लू र हङकङ फ्लुको प्रकोप फैलिएपछि सप्तरी जिल्लाको कञ्चनरुप नगरपालिका क्षेत्रलाई विपत् क्षेत्र घोषणा गरिएको छ । साथै नगरपालिकाका तीन स्थानमा स्वास्थ्य सिविर सञ्चालन गरिएको छ ।
कञ्चनरुप नगरपालिका क्षेत्रमा पछिल्लो तीन हप्तादेखी फैलिएको भाइरल ज्वरो कारण तीन बालकसहित चारजनाको मृत्यु भएको छ भने २ हजार भन्दा बढी बिरामी छन । भारतको झारखण्डस्थितको प्रसिद्ध तिर्थयात्रा बाबाधामगएकाहरु फर्केर आउदा स्वाइन फ्लू र हङकङ फ्लु सरेर आएको डाक्टरहरुको भनाई रहेको छ ।
‘स्वास्थ्य सम्बन्धी जानकारी घरघर पु¥याउने सहज माध्यम विद्यालय र विद्यार्थी पनि भएकाले हामीले शिक्षक समेत परिचालन गर्ने निर्णय गरेका छौं ।’ नगरपालिकाका प्रवक्ता तथा ८ का वडा अध्यक्ष राजकुमार साहल भने, शुक्रवार नगर क्षेत्रका विद्यालयमा भाइरसको संक्रमण तथा त्यसबाट बच्ने उपायका बारेमा जानकारी दिँदै विद्यालयको पठनपाठन बन्द गर्ने सहम भएको छ ।
यस्तै सप्तकोसी नदीको बाढीबाट पीडित सप्तरीको हनुमाननगर कंकालिनी नगरपालिकामा फैलिएको इन्फलुएन्जा नियन्त्रणमा रहेको उक्त नगरपालिकाको स्वास्थ्य शाखा प्रमुख रामदेव यादवले जानकारी दिए ।
उनका अनुसार नगरपालिकाको १२ नम्बर वडाका १ सय ३७ जना बिरामी छन् । त्यहाँका ६ जनाको -याल परिक्षणका लागि केन्द्रिय जनस्वास्थ्य प्रयोगशाला काठमाडौं पठाइएको पाँचजनामा इन्फलुएन्जाको जिवाणु फेला परेको थियो ।